ફરી એક વાર મહિલાઓ ઉપર કાયમ માટે રહેલી જવાબદારીની વાતને રજૂ કરતું કાર્ટૂન.. મહિલા દિવસ નિમિત્તે તેને આઠ કિલોની ટ્રોફી એનાયત કરવામાં આવે છે, ત્યારે મહિલા કહે છે કે ઉજવણી પત્યા પછી મને એ ઉપાડવામાં મદદ કરશો? જે પુરુષો પોતાનાં જ ઘરનાં કામમાં મદદ નથી કરતા, તેઓ ટ્રોફી ઉપાડવામાં મદદ કરશે? એક મહિલા માટે તો આઠ કિલોનું વજન કશું જ નથી. આ કાર્ટૂનમાં બતાવેલી વસ્તુઓ તો તે રમતાં રમતાં ઉપાડી લે છે. એટલું જ નહી, ગર્ભાવસ્થામાં પણ કિલોમીટરો દૂરથી પીવાનું પાણી ઉપાડી લાવે છે. ત્યારે આ કાર્ટૂનનો કટાક્ષ એમ પણ કહે છે કે ટ્રોફીની કશી જરૂર નથી. જરૂર છે સાથની, સંવેદનાની અને સમજની.